Diari Oficial de la Generalitat Valenciana


Sumari del DOGV 4634, del 20-11-2003 (2003/12138)

ORDRE de 3 de novembre de 2003, de la Conselleria d'Economia, Hisenda i Ocupació, per la qual modifica l'Ordre de 22 de maig de 2001 por la qual es dicten normes de funcionament i comunicació de dades al Registre Oficial de Contractes de la Generalitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/2003/11/03/(1)/dof/vci/html**

### Dades del document

Número de DOGV
:   4634

Data del DOGV
:   20-11-2003

Secció del DOGV
:   I. DISPOSICIONS GENERALS

Número del document
:   2003/12690


Data del document
:   03-11-2003

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * procediment administratiu
    * legislació
    * contracte administratiu
    * registre de documents

ORDRE de 3 de novembre de 2003, de la Conselleria d'Economia, Hisenda i Ocupació, per la qual modifica l'Ordre de 22 de maig de 2001 por la qual es dicten normes de funcionament i comunicació de dades al Registre Oficial de Contractes de la Generalitat Valenciana. [2003/X12193]
  
La disposició cinquena de l'Ordre de 22 de maig de 2001 establia que la comunicació telemàtica o en suport paper de les dades d'un contracte, o de les seues incidències, produirà la seua inscripció en el Registre Oficial de Contractes de la Generalitat Valenciana, que s'acordarà per resolució del director general de Patrimoni i en la qual s'especificarà el número de registre assignat i les dades identificatives del contracte o de la incidència. Així mateix, en l'apartat 2 disposa que el director general de Patrimoni podrà delegar en la Secretaria de la Junta Superior de Contractació Administrativa la firma de les resolucions d'inscripció de les incidències o variacions que experimente un contracte inscrit en el Registre.
  
L'eficàcia i agilitat de la gestió dels acords d'inscripció requerix un nou plantejament de la delegació realitzada en la Secretaria de la Junta Superior de Contractació Administrativa.
  
Així mateix, cal adaptar l'ordre de referència a l'estructura de la Conselleria d'Economia, Hisenda i Ocupació.
  
En virtut d'això, amb acord previ de la Junta Superior de Contractació Administrativa, i fent ús de les facultats que em conferixen els articles 18 i 19 i la disposició final primera del mencionat Decret 79/2000, de 30 de maig, en relació amb l'article 35 e) de la Llei 5/83, de 30 de desembre, de Govern Valencià
  
ORDENE
  
Primer
  
Es modifica la disposició cinquena, apartat 2, de l'Ordre de 22 de maig de 2001, de la Conselleria d'Economia, Hisenda i Ocupació, per la qual es dicten normes de funcionament i comunicació de dades al registre oficial de contractes de la Generalitat Valenciana, que queda redactat de la forma següent:
  
«2. L'òrgan directiu amb competències en matèria de patrimoni podrà delegar en la Secretaria de la Junta Superior de Contractació Administrativa la firma de les resolucions d'inscripció dels contractes, i les resolucions d'inscripció de les incidències o variacions que experimente un contracte inscrit en el Registre.»
  
DISPOSICIONS FINALS
  
Primera
  
Les referències que en l'Ordre de 22 de maig de 2001 es fan a la Direcció General de Patrimoni o al seu titular, s'entendran fetes a l'òrgan directiu amb competències en matèria de patrimoni.
  
Segona
  
La present ordre entrarà en vigor el dia de la publicació en el Diari Oficial de la Generalitat Valenciana.
  
València, 3 de novembre de 2003
  
El conseller d'Economia, Hisenda i Ocupació,


Còpia Permalink ELI